Monstera præsenterer:
**Nitzer Ebb maler 80’er festmørket ind over VEGA**

*Det legendariske kultband er tilbage i original besætning og er klar til at starte året ud med et brag i Store VEGA d. 28. januar.*

Den engelske kvartet buldrede i begyndelsen af 80’erne ind på den engelske musikscene med militant pop, metallisk funk og electro i form af singlerne ”Let Your Body Learn”, “Warsaw Ghetto”, “Join in the Chant” and “Murderous”. Arven og inspirationen fra Thatchers 80’er- England høres tydeligt i sangene, som sidenhen blevet garanti for fyldte dansegulve på engelske technoklubber og Berlins Berghain.

I starten af deres karriere fandt bandet inspiration i post punk-scenen og hos bands som Siouxsie and The Banshees, Killing Joke og Bauhaus. The Guardians Luke Turner fremhævede for nyligt Nitzer Ebb som en af de mest indflydelsesrige og legendariske bands på 80’ernes elektroniske scene.

Nitzer Ebb har tourneret heftigt med label-kollegaerne i Depeche Mode og inspireret DJs og producere som Richie Hawtin, Darren Emerson, Sven Väth, Helena Hauff, Objekt, DJ Hell, Tom Stephan og Danny Tenaglia. Såvel som bands som Smashing Pumpkins og Nine Inch Nails.

Efter at have fanget grundlæggeren af det renommerede pladeselskab Mutes (Erasure, New Order, Nick Cave and the Bad Seeds etc.) opmærksomhed indspillede Nitzer Ebb deres debutalbum *That Total Age* i 1987. Siden fulgte bastante albumbaskere som *Belief, Showtime, Ebbhead, Big Hit* og *Industrial Complex*.

I 2018 blev bandet gendannet med de oprindelige medlemmer David Gooday, Simon Granger, Douglas McCarthy og Bon Harris i forbindelse med en verdensturné i 2018 og 2019. Sammen med annonceringen af verdensturnéen udgav Nitzer Ebb et kæmpe boxsæt. Det strækker sig over perioden 1982-2010 og indeholder alle deres album, nyt visuelt materiale og arbejdsnoter fra Douglas McCarhy og Bon Harris.

Gå ikke glip af genforeningen af det banebrydende kultband, når Nitzer Ebb indtager Store VEGA med et tilbageblik på en uangribelig karriere.

**Fakta om koncerten:**

Nitzer Ebb (UK)

Tirsdag d. 28. januar kl. 20.00

Store VEGA, Enghavevej 40, 1674 København V

Billetpris: 350 kr. + gebyr

Billetsalget starter fredag den 28. juni kl. 10.00 via vega.dk og Ticketmaster.dk.